**Pályázati Kiírás**

A MÁV Zrt. Támogatói Munkacsoportja pályázatot ír ki a vasúti kötődéssel rendelkező sportegyesületek 2023. évi támogatására az alábbiak szerint:

**A pályázat előírásai:**

A támogatott időszak: 2023. január 1-jétől 2023. december 31-ig (2023. évben ez az egy pályázat kerül kiírására).

A rendelkezésre álló támogatási keret: ***5.000.000 Ft***

**A pályázat célja:**

A vasúti kötődéssel rendelkező sportegyesületek működtetésének támogatása.

**Általános előírások:**

* Csak vasúti kötődéssel (alapítói, vagy ingatlan) rendelkező sportegyesületek pályázhatnak.
* Egyesületenként csak egy pályázat nyújtható be.
* Nem részesülhet támogatásban az a pályázó, amely elszámolási kötelezettségének a korábbi években nem tett eleget.
* A pályázati felhívásnak nem megfelelő, hiányosan vagy a jelzett határidőt követően beérkező pályázatok nem kerülnek elbírálásra.
* Pályázat útján kizárólag a fent meghatározott célú támogatás igényelhető.
* A pályázatban részletesen be kell mutatni, hogy milyen célra és mennyi összeget kívánnak felhasználni.
* A pályázók a döntésről minden esetben értesítést kapnak. A döntés ellen jogorvoslatnak helye nincs.
* Sikeres pályázat esetén a pályázóval a MÁV Zrt. köt támogatási szerződést. A támogatási szerződés tartalmazza az elnyert támogatás összegét, a támogatás kifizetésének módját és idejét, valamint az elszámolásra vonatkozó kötelező előírásokat. Amennyiben a támogatott jogosulatlanul veszi igénybe a támogatást, köteles a támogatás összegét és annak kamatait a szerződésben meghatározott feltételek szerint visszafizetni.
* Az egyesületenként adható támogatás összege nem haladhatja meg a 1.200.000 Ft-ot, míg a minimum kiosztható támogatási összeg 500.000 Ft.
* A MÁV Zrt. fenntartja magának a jogot arra, hogy a rendelkezésre álló támogatási keretet nem osztja szét teljes mértékben.

**A pályázathoz csatolni kell:**

* a teljes körűen kitöltött adatlapot (lásd. 1.sz. melléklet),
* az egyesület képviselője aláírási címpéldányának másolata,
* 2022. évi eredménykimutatás,
* a pályázó 2023. évi költségvetésében megjelölt, rendelkezésre álló saját forrás bemutatása, részletes leírása,
* a vasúti kötődést bemutató rövid összefoglaló, indoklás,
* vasutas vagy helyi közösségi rendezvények szervezése kapcsán közreműködés, közösségformáló tevékenység bemutatása (referencia).

**A pályázat elbírálásakor kiegészítő szempontok:**

* az egyesület költséghatékony működését elősegítő fejlesztések, programok bevezetése (pl. működési költségek csökkentését elősegítő fejlesztések),
* egyéb támogatási forrás eredményes felkutatása és megszerzése (pl. önkormányzati támogatások, pályázati pénzek elnyerése), az elnyert összeg feltüntetésével,
* az igényelt támogatási összeg mekkora %-át teszi ki az egyesület 2023. évi tervezett bevételeinek ,
* vasutas (MÁV Zrt. és egyéb MÁV részesedésű társaságok) munkavállalóknak, vasutas nyugdíjasoknak nyújtott kedvezmények.

**A pályázat benyújtásának módja, helye, határideje:**

1. A pályázattal kapcsolatos tudnivalók **2023. július 31. hétfőtől** a <https://beszerzes.mavcsoport.hu/node/127687> oldalon megtalálhatóak.
2. A pályázat magyar nyelven, kizárólag a pályázati formanyomtatványon nyújtható be.
3. A pályázatot a pályázati kiírásban közölteknek megfelelően hiánytalanul, azaz a pályázati formanyomtatvány minden kérdésére választ adva és az egyéb előírt dokumentumok csatolásával kell benyújtani. A pályázat benyújtását követően hiánypótlásra nincs lehetőség!
4. **A pályázat leadásának határideje:** **2023. augusztus 31. csütörtök, 15.00 óra**
5. A pályázatot kizárólag elektronikus formában, a dokumentumok minden oldalát szignálva, cégszerűen aláírva, majd egy dokumentumba szkennelt formában kell benyújtani a MÁV Zrt. Kommunikációs Igazgatóságának következő elektronikus címére: [kig@mav.hu](mailto:kig@mav.hu). Az elektronikus levél tárgyában fel kell tüntetni a pályázó nevét és a pályázat iktatószámát.

**A pályázat elbírálásának menete:**

* A beérkező pályázatok a kiírásban részletezett szempontok szerint kerülnek értékelésre (1-10 pont). A pályázó részére adott pontszámok a következő szakaszban az alább meghatározott súlyszámmal beszorzásra, majd összesítésre kerülnek.
* Az összpontszámok alapján alakul ki a pályázók sorrendje.
* Az egyes egyesületek támogatási nagyságrendjei az alábbi módon kerülnek meghatározásra: az egyesületek sorrendjében elfoglalt helyezés, az előző évek támogatási összege, valamint a támogatási korlát figyelembe vétele alapján kerül meghatározásra.

**Bírálati szempontok összesítése:**

|  |  |  |  |
| --- | --- | --- | --- |
| Bírálati szempont | pontszám  (1-10 pont) | súlyszám | összes pontszám |
| vasutas (MÁV Zrt. és egyéb MÁV részesedésű társaságok munkavállalói, nyugdíjasok) munkavállalóknak nyújtott kedvezmény mértéke |  | 4 |  |
| egyesület taglétszáma |  | 3 |  |
| vasutas munkavállalói tagság aránya az egyesületi tagok között |  | 5 |  |
| Közösségformáló tevékenység (helyi sportéletben való szerepvállalás, referencia) |  | 2 |  |
| Saját forrás, ill. egyéb támogatás rendelkezésre állása |  | 3 |  |
| működési költségek csökkentését elősegítő fejlesztések, programok |  | 4 |  |
| igényelt támogatás és a 2023. évi tervezett bevétel aránya |  | 4 |  |
| Összesen: |  | |  |

Mellékletek:

1.sz. Adatlap működési célú támogatáshoz

2.sz. Útmutató a támogatás keretében igényelhető és elszámolható működési célú költségekhez

**1.sz. melléklet**

**ADATLAP működési célú támogatáshoz**

1. **Az egyesület adatai**

|  |  |
| --- | --- |
| 1. Pályázó neve: |  |
| 1. Székhely: |  |
| 1. Levelezési cím: |  |
| 1. Számlavezető pénzintézet: |  |
| 1. Bankszámlaszáma: |  |
| 1. Adószám: |  |
| 1. Nyilvántartási szám: |  |
| 1. Statisztikai jelzőszám: |  |
| 1. Képviselő neve, titulusa: |  |
| 1. Képviselő elérhetősége (tel., e-mail): | tel: …………………………………  e-mail: ………………………………………………….. |
| 1. Foglalkoztatottak száma: | …………….. fő |
| 1. Igazolt egyesületi tagok száma: | ……………… fő |
| 1. Tevékenysége, jelentősebb programjai az elmúlt évben: | ………………..  ………………..  ………………… |
| 1. 2023. évi bevételeinek kalkulált összege:   2023. évi kalkulált összes működési költsége: | ………………Ft  ………….…. Ft |
| 1. Jelentősebb támogatók az elmúlt évből, a támogatási összeg(ek) megjelölésével: | …………………………, ………….. Ft  ……………………….., …………….. Ft  ………………………….., …………….. Ft |
| 1. A MÁV-csoporttól kapott támogatás és az egyéb támogatások aránya 2022-ben: | MÁV-támogatás : egyéb támogatás  …………….. Ft : …………………. Ft |
| 1. Vasutas munkavállalóknak, nyugdíjasoknak nyújtott kedvezmény: | igen - nem  Igen válasz esetén, a kedvezmény mértéke: ………… % |
| 1. Kötelező mellékletek: | * az egyesület képviselője aláírási címpéldányának másolata, * 2022. évi eredménykimutatás * a pályázó 2023. évi költségvetésében megjelölt, rendelkezésre álló saját forrásának bemutatása, részletes leírása * a vasúti kötődést bemutató rövid összegzés, indoklás * vasutas vagy helyi rendezvények szervezése kapcsán közreműködés, közösségformáló tevékenység bemutatása (referencia) |

1. **A 2023. évi tervezett költségvetés** (a 2.sz. mellékletben részletezett Útmutató alapján)

|  |  |  |  |
| --- | --- | --- | --- |
| Megnevezés | Saját forrás | Igényelt támogatás | Összesen |
| Személyi költségek (I.)   1. …… 2. …… |  |  |  |
| Összesen (I): | Ft | Ft | Ft |
| Dologi költségek (II.)   1. …… 2. ……. |  |  |  |
| Összesen (II.): | Ft | Ft | Ft |
| Eszköz (III.)   1. ….. 2. ….. |  |  |  |
| Összesen (III.): | Ft | Ft | Ft |
| Mindösszesen (I+II+III): | Ft | Ft | Ft |

Kelt, ……………………………….

…………………………………………………………..

Támogatott (képviselője) cégszerű aláírása

**2.sz. melléklet**

**ÚTMUTATÓ**

A támogatás keretében igényelhető és elszámolható működési célú költségek, kiadások:

* személyi költségek: pl. foglalkoztatottak bérköltsége, megbízási és tiszteletdíjak, stb.
* dologi költségek – adminisztráció: pl. adminisztrációs költségek (pl. nyomtatvány, irodaszer), kommunikációs költségek (pl. telefon, posta, internet, stb.)
* dologi költségek – ingatlan fenntartás: pl. a támogatott székhelyének (telephelyének) bérleti, közüzemi, javítás-karbantartási díjai,
* dologi költségek – versenysporthoz kapcsolódó kiadások: pl. nevezési díjak, utazási költségek
* eszköz költségek: tárgyi eszközbeszerzés, tárgyi eszköz üzemeltetéséhez szükséges szoftver, stb.